open-index/open-wikipedia-markdown huggingface dataset:
Library of Congress Control Number

O **Library of Congress Control Number** (**LCCN**) é un sistema baseado en números de serie para numerar os rexistros de catálogo da Biblioteca do Congreso dos Estados Unidos. Este sistema de numeración están en uso dende 1898. Non ten relación algunha cos contidos dos libros e non debe confundirse coa Library of Congress Classification (LCC).
[miniatura|300px|Consulta do LCCN de [Ernst Cassirer: n50034385.]]
## Historia 
O acrónimo LCCN aludía orixinalmente ao *Library of Congress Card Number* (*número de tarxeta da Biblioteca do Congreso*), xa que a Biblioteca do Congreso preparaba tarxetas de información bibliográfica para o seu catálogo e vendía conxuntos duplicados das tarxetas a outras bibliotecas para usalos nos seus catálogos. Este costume coñecíase como catalogación centralizada. A cada conxunto de tarxetas dábase un número de serie para facilitar a súa identificación.

Como a maioría da información bibliográfica créase, almacénase e compártese actualmente de forma dixital, segue existindo a necesidade de identificar univocamente cada rexistro, facendo aínda o LCCN esta función.

Bibliotecarios de todo o mundo empregan este identificador unívoco no proceso de catalogar a maioría dos libros que foron publicados nos Estados Unidos de América. Isto axúdalles a corrixir os datos de catalogación (coñecidos como rexistro de catálogo), que a Biblioteca do Congreso e terceiros poñen a disposición na web e por outros medios.

En febreiro de 2008, a Biblioteca creou o servizo de ligazóns permanentes do LCCN, que contén unha URL estable para tódolos números de control.

## Formato 
Na súa forma máis elemental o número inclúe un ano e un número de serie. O ano ten dous díxitos desde 1898 a 2000, e catro díxitos a partir de 2001. Os tres anos ambiguos (1898, 1899 e 1900) distínguense pola lonxitude do número de serie. Hai tamén algunhas peculiaridades cos números que empezan por un «7» debido a un experimento errado levado a cabo entre 1969 e 1972.

Os números de serie teñen seis díxitos e deben incluír ceros á esquerda. O guión que a miúdo separa o ano e o número de serie é opcional. Porén, recentemente, a Biblioteca indicou aos editores que non o inclúan.

## Notas 
## Véxase tamén 
### Outros artigos 
* Control de autoridades
* Virtual International Authority File (VIAF)
* Integrated Authority File (GND; *Gemeinsame Normdatei*) 
* International Standard Book Number (ISBN)
### Ligazóns externas 
* The Library of Congress Name Authority File (NAF) - Search by Name .
* Structure of the LC Control Number .
* Traditional and normalized forms of the LCCN .
* LCCN Permalink Frequently Asked Questions .
* Examples of Library of Congress Control Numbers (LCCN) from Penn State University Libraries .
Sam Webb

miniatura
**Sam Webb**, nado o 16 de xullo de 1945, é un político comunista estadounidense, que foi secretario xeral do CPUSA entre 2000 e 2014. Webb, que reside na cidade de Nova York, naceu en Maine e graduouse en 1967 pola St. Francis Xavier University, na provincia canadense de Nova Escocia. Obtivo unha Mestría en Economía pola Universidade de Connecticut.

As súas posicións públicas foron críticas co actual goberno dos Estados Unidos, as institucións e a estrutura de clases, pero relativamente acrítica dos principios do Goberno estadounidense, por exemplo, a democracia e dos controis e equilibrios, o cal é coherente coas políticas actuais do CPUSA. Webb é un firme defensor do socialismo e a democracia.

Webb liderou ao CPUSA cando se tomou a decisión para apoiar a algúns candidatos do Partido Demócrata nas eleccións presidenciais de 2004. Aínda que o CPUSA, en canto aos dous principais partidos como capitalistas, considera que a dominación republicana é perigosa. Webb argumentou que os traballadores e a propia democracia están en perigo se os republicanos están no poder.

Webb argumentou que a política independente debe facerse de maneira que se constrúa confianza e vitorias, non na forma habitual que é visto como un escenario de perder, mesmo polos proponentes de terceiros partidos como eles.

O liderado de Webb deu lugar a novos desenvolvementos no pensamento político comunista de Estados Unidos, o activismo, e a apertura. Isto inclúe o desenvolvemento dun amplo debate sobre o socialismo e a forma de chegar máis lonxe xunto cos debates e análises das cuestións claves da democracia.

É o autor de "Reflections on Socialism", un documento que reflicte as ideas que se presentaron por primeira vez en 2005 no Foro de Esquerda en Nova York. Este documento, cuxo propósito é iniciar un diálogo nacional sobre o socialismo onte, hoxe e mañá, sinala que o socialismo é unha vez máis obxecto de debate no movemento sindical, o movemento estudantil, as revistas populares e, desde logo, nos corredores do poder en todo o mundo.

Webb viaxou á República Popular da China, ao Reino Unido, a Vietnam e a Cuba, onde se reuniu con varios líderes comunistas e socialistas. Tamén representou ao CPUSA na reunión mundial de partidos comunistas que tivo lugar en Atenas, Grecia, en decembro de 2011.

## Véxase tamén
### Ligazóns externas 
**Archive.org* Entrevista con Sam Webb.
**Political Affairs.net* Entrevista con Sam Webb.
**Politicalaffairs.net* "Our Best Hope".
**Cpusa.org* Reflexiones sobre o socialismo.
**Political Affairs.net* "Socialism Revisited".
Bradypus torquatus

***Bradypus torquatus*** é unha especie de mamífero placentario da orde dos pilosos, suborde dos folívoros e familia dos bradipódidos, unha das catro que integran o seu único xénero, *Bradypus*.

É unha especie endémica do leste do Brasil (Estados de Bahia, Espírito Santo e o Río de Xaneiro), que se acha en perigo de extinción; segundo a Unión Internacional para a Conservación da Natureza e dos Recursos Naturais (UICN) o seu estatua actual é de *VU* (vulnerábel).

A súa principal defensa é permanecer inmóbil e, en caso de maior apuro, pode dar gadoupadas coas súas formidables uñas.

É un bo nadadore, e pode vadear ríos.

## Taxonomia 
### Descrición 
A especie foi descrita en 1811 polo zoólogo alemán Johann Karl Wilhelm Illiger, en *Prodr. Syst. Mamm. Avium*: 109.

### Sinónimos 
Ao logo do tempo, ademais de polo nome que lle impuxo Illiger, e que é o actualmente considerado como válido, esta especie coneceuse tamén polos sinónimos seguintes:
* *Bradypus affinis* Gray, 1850
* *Bradypus crinitus* Gray, 1850
* *Bradypus cristatus* Hamilton-Smith, 1827
* *Bradypus mareyi* (Anthony, 1907)
* *Bradypus melanotis* Swainson, 1835

## Estado de conservación 
Até 1955 o preguiceiro de colar vivía en Bahia, Espírito Santo e Río de Xaneiro, no leste do Brasil, no bosque costeiro da Bahia. Pero nos úlimos anos a súa poboación declinou considerabelmente debido á destrución dese tipo de bosque para a extracción de madeira, (sobre todo para a produción de carbón vexetal), a instalación de plantacións e pasteiros é á caza excesiva.

## Notas 
## Véxase tamén 
### Bibliografía 
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): ''Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.
* VV. AA. (1968): *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp.&nbsp;83–86.

### Outros artigos 
* Pilosos
* Folívoros
* Bradipódidos

### Ligazóns externas 
* *Bradypus torquatus* na ADW.
* *Bradypus torquatus* na EOL. Con información, imaxes e mapas 
* Imaxes e vídeos de *Bradypus torquatus'' en ARKive
María Teresa Alvajar

**María Teresa Alvajar López**, nada na Coruña en 1922 e finada en Madrid o 9 de xaneiro de 2016, foi unha política e escritora galega.
## Traxectoria 
Filla do político republicano César Alvajar e de Amparo López Jeán, era irmá de Ana María Alvajar, Amparo Alvajar e Javier Alvajar López. Logo do golpe de Estado do 18 de xullo de 1936 foi encarcerada con 17 anos na prisión da Coruña acusada de dirixir checas e o Servizo de Investigación Militar republicano. Exiliouse en Francia cos seus pais. Deixou testemuño da súa traxedia persoal e familiar no libro *Memorias dunha republicana* (Laiovento) editado por Aurora Marco.

## Homenaxes 
En 2008 recibiu o Premio Galiza Mártir e en 2009 foi nomeada Republicana do ano pola Comisión pola Recuperación da Memoria Histórica da Coruña.

## Notas 
## Véxase tamén 
### Bibliografía 
*
Choloepus

[miniatura|250px|*[Choloepus didactylus*]]
 
***Choloepus*** é un xénero de mamíferos placentarios da orde dos pilosos, suborde dos folívoros, o único da familia dos megaloníquidos, que comprende tan só dúas especies actuais,

## Taxonomía 
### Descrición 
O xénero foi descrito en 1811 polo zoólogo alemán Johann Karl Wilhelm Illiger na súa obra *Prodr. Syst. Mamm. Avium*: 108.

### Sinónimos 
Ao longo do tempo, o xénero coñeceuse tamén polos sinónimos:
* *Cholaepus*
* *Chaelopus*
* *Choelopus*
* *Cholopus*

### Etimoloxía 
O nome científico do xénero está formado polos elementos do latín científico *choloe-*, tirado do grego antigo χωλός ή όν *chōlos, -ē, -ón*, "coxo, frouxo, débil", e *-pus*, derivado do grego πούσ *poús*, "pé, pata" (aludindo á dificultade destes animais para camiñaren en terra). 
 
### Especies 
'*Xénero *Choloepus'''* Illiger, 1811
* *Choloepus didactylus* (Linnaeus, 1758) 
* *Choloepus hoffmanni* Peters, 1858

## Notas 
## Véxase tamén 
### Bibliografía 
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos 
* Pilosos
* Folívoros
* Megaloníquidos

### Ligazóns externas 
* *Choloepus* en ADW.
* *Choloepus'' en EOL. Con ampla información, imaxes, mapas de diustribución e bibliografía
Real Club Náutico da Coruña

150px|miniatura|Bandeira do Real Club Náutico.
O **Real Club Náutico da Coruña** é un club náutico da cidade da Coruña. Pertence á Asociación Española de Clubs Náuticos.

Ten instalacións na Dársena da Mariña e no Peirao das Ánimas.

## Historia 
miniatura|Sede social, na dársena da Mariña.
Foi fundado en 1926 para o fomento e a promoción dos deportes náuticos, segundo se recolle na súa acta fundacional. O seu primeiro presidente foi Miguel Feijóo Pardiñas. En 1968 creou a escola de vela, para o ensino deste deporte.

## Actividade deportiva 
Entre as regatas que organiza o RCNC destaca o Trofeo SAR Infanta Doña Elena de Borbón y Grecia para cruceiros.

Roberto e Carlos Bermúdez de Castro gañaron coa súa frota Snipe, a edición 168 da SCIRA, un campionato de España e o Trofeo Su Majestad el Rey en 1991. Roberto Bermúdez de Castro gañou tamén a Volvo Ocean Race 2014–15 a bordo do "Azzam".

En 2012 a deportista do RCNC Sofía Toro, gañou a medalla de ouro nos Xogos Olímpicos de Londres 2012 na clase Elliott 6m.

## Notas 
## Véxase tamén 
### Ligazóns externas 
* web oficial
* Asociación Española de Clubs Náuticos
* Edificio do Real Club Náutico  no Porto da Coruña
Choloepus didactylus

***Choloepus didactylus*** é unha especie de mamífero placentario da orde dos pilosos e suborde dos folívoros e familia dos megaloníquidos, unha das dúas do xénero *Choloepus* que, á súa vez, é o único da familia.

É propio de Suramérica, Tempo despois, cando en 1811 Illiger creou o xénero *Choloepus*, foi transferida a este.

### Sinónimos 
Ademais de polo nome primixenio que lle adxudicou Linneo, *Bradypus didactylus*, ao longo do tempo, a especie foi coñecida tamén polos sinónimos seguintes: 
* *Choelopus brasiliensis* Fitzinger, 1871
* *Choelopus columbianus Gray, 1871
* *Choelopus curi (Link, 1795)
* *Choelopus florenciae J. A. Allen, 1913
* *Choelopus guianensis Fitzinger, 1871
* *Choelopus kouri (Daudin, 1802)
* *Choelopus napensis Lönnberg, 1922
* *Choelopus unau (Link, 1795)
* *Choelopus didaetylus Thomas, 1893

## Notas 
## Véxase tamén 
### Bibliografía 
* Nowak, R. (1999): ''Walker's Mammals of the World*. Baltimore, Maryland, USA: The Johns Hopkins University Press.
* Vizcaíno, S. & W. Loughry (2008): *The Biology of the Xenarthra*. Gainsville, Florida, USA: The University Press of Florida. 
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference* 3rd ed. Baltimore, Maryland, USA: The Johns Hopkins University Press.

### Outros artigos 
* Mamíferos
* Desdentados
* Xenartros
* Pilosos
* Megaloníquidos
* *Choloepus*

### Ligazóns externas 
* *Choloepus didactylus* na ADW. Con abundante información, imaxes, mapas de distribución e bibliografía 
* *Choloepus didactylus'' na EOL.
Ian Burgess

**Ian Burgess** nado o 6 de xullo de 1930 e finado o 19 de maio de 2012 era un piloto de carreiras británico, nado en Londres. Participou en 20 Grandes Premios do Campionato Mundial de Fórmula Un, debutou o 19 de xullo de 1958, e numerosas carreiras de Fórmula Un fóra de campionato. Non logrou anotou ningún punto para o campionato.

## Andaina 
Burgess comezou a competir en 1950 cun Cooper de Fórmula 3 e tivo unha exitosa tempada en 1951 incluíndo unha vitoria en Nürburgring antes de pasar aos coches deportivos e Fórmula Dúas, onde tivo menos éxito.

Burgess comezou a traballar para Cooper, tanto na súa fábrica como na escola dos seus pilotos situada en Brands Hatch e correu nun coche oficial de Fórmula 2 en 1957, cando alcanzou o cuarto lugar na Oulton Park Gold Cup.

## Resultados completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
* Profile at grandprix.com
* Hayhoe, David & Holland, David (2006). Grand Prix Data Book (4th edition). Haynes, Sparkford, UK. ISBN 1-84425-223-X

## Véxase tamén 
### Ligazóns externas 
* Ian Burgess profile at The 500 Owners Association
Planeta Nove

[right|miniatura|295px|Estímase que o Planeta Nove debería ser semellante en tamaño a [Neptuno.]]
**Planeta Nove** (en inglés: *Planet Nine*) é o nome provisional dado a un hipotético gran planeta xeado que existiría no Sistema Solar exterior polos astrónomos do Instituto Tecnolóxico de California (Caltech) en xaneiro de 2016. De acordo a informes de prensa, Brown considera as posibilidades de existir do planeta dun 90%.

## Detección 
O planeta, que non foi observado directamente, explicaría correlacións nas órbitas de seis obxectos estábeis do Cinto de Kuiper que, segundo a simulación, só ocorrerían cun 0,007% de probabilidade por azar.

## Notas 
## Véxase tamén 
### Outros artigos 
* Plutón, considerado antigamente como o noveno planeta

### Ligazóns externas 
* A new 9th planet for the solar system?
Paneer

**Paneer** (en hindi: पनीर *panīr*, do persa پنير *panir*) é un queixo fresco orixinario da India, utilizado na súa gastronomía, así como na do sur de Asia. Emprégase tipicamente en diferentes preparacións culinarias. Trátase dun queixo callado, non curado, acedo, que non se funde. Foi callado quentando o leite con limón ou outro produto comestible ácido. A diferenza doutros moitos queixos non require de presoiro como axente coagulante, é por iso totalmente lactovexetariano e é unha das fontes máis frecuentes de proteínas para os vexetarianos. Acostúmase tomar sen sal e cociñado.

[thumbnail|Cachos de paneer nunha ensalada servida nun [Gastronomía da India|restaurante indio en Mumbai.]]

## Preparación 
O paneer prepárase con leite e zume de limón. Férvese o leite e logo bótaselle o limón que provoca que o leite coagule e se separen líquidos de sólidos. Pódese escorrer cunha tea axeitada e deixar repousar cun peso encima. Ás veces utilízase algún tipo de vinagre para producir o coagulado.

## Notas 
## Véxase tamén
### Outros artigos
*Requeixo
*Lista de queixos do mundo
### Ligazóns externas
*http://cocinahindu.blogspot.com/2010/11/paneer-el-queso-artesanal-hindu.html Receita de elaboración de *paneer*
Edicións Fervenza

**Edicións Fervenza**, marca comercial de Técnicas & Gramaxe SL, é unha casa editorial galega.
## Descrición 
Publicou máis de 200 títulos, incluíndo a colección de teatro "A Pinguela" que conta con preto de 100 títulos. O primeiro libro que publicou, en xaneiro do ano 2000, foi *As Cometas da Vida* de Xosé Luna, que foi o director durante quince anos. O actual director é Manuel Núñez Espiño. Olimpio Arca Caldas e Avelino Pousa Antelo foron presidentes de honra.

## Notas 
## Véxase tamén 
### Ligazóns externas 
* www.edicionsfervenza.com
Forzas Armadas de Xeorxia

As **forzas armadas da Xeorxianas** () son a principal forza de defensa nacional de Xeorxia. Consisten nun exército e unha forza aérea alén dunha garda nacional e a garda costeira. Segundo a constitución, o seu obxectivo principal é protexer a independencia e a soberanía do Estado e garantir a integridade territorial da nación. As forzas armadas de Xeorxia son sometidas ao Ministerio de Defensa co poder investido na figura do Presidente como o comandante en xefe. Tras gañar a súa independencia no comezo da década de 1990 a ex República Soviética de Xeorxia tiña un pequeno exército creado no estándar das Forzas Armadas da Unión Soviética. No comezo da década de 2000, o país buscou unha maior aproximación con Occidente, especialmente cos Estados Unidos. Os americanos pasaron a fornecer armas aos xeorxianos, que en apoio enviaron tropas para Kosovo, Iraq e Afganistán.

Durante o conflito de Osetia do Sur de 2008, o país perdeu unha grande enorme cantidade de equipos militares. Con todo, tras o conflito Xeorxia reconstruíu as súas forzas armadas importando material dos Estados Unidos e, sobre todo da Europa Oriental. En 2009, o seu poderío militar xa era superior que antes da guerra contra Rusia o ano anterior.

## Galería de imaxes 

File:33rd LIB Georgia leaving for Afghanistan, 2011 (A).jpg|Militares xeorxianos en Afganistán.
File:Su-25UB.JPG|Un caza Su-25 da Forza Aérea.
File:Georgian soldiers on the attack during Combined Resolve II (14304988195).jpg|Soldados de Xeorxia durante un exercicio de adestramento.

## Véxase tamén 
## Notas
Plenilunio

[thumb|[Fotografía a través de telescopio da lúa chea desde Israel.]]
**Plenilunio** ou **lúa chea** é unha das fases da lúa que acontece cando o planeta Terra se atopa situado xustamente entre o Sol e a Lúa, e a Lúa na súa totalidade queda reflectida na Terra.
## Características
Ocorre sempre cando a Lúa completa media volta á terra despois da Lúa nova, así pois o seu disco lunar é totalmente iluminado e é visíbel enteiramente á noite, pois ela se opón ao Sol en relación á terra.

Como a órbita lunar é unha elipse, e non un círculo perfecto, así como nas outras fases, a lúa chea pode posicionarse no punto máis próximo da Terra, denominada esta posición como perixeo, ou máis distante, o apoxeo.

A lúa chea no perixeo é un 14 % maior e un 3 0% máis brillante do que no apoxeo. O 19 de marzo de 2011 a lúa chea ficou a 356.577 quilómetros da terra. Esta non se aproximaba tanto á terra durante a lúa chea desde o ano 1993, e ese fenómeno é chamado o de "súperlúa", o que ocorre cada 18 anos.

A lúa chea que ocorre logo despois do equinoccio de marzo, que ocorre por volta do día 20 de marzo, determina a data da Pascua, que se celebra o domingo seguinte á data desa lúa chea. Dese modo, a Pascua pode acontecer do 21 de marzo ao 25 de abril.

## Eclipses lunares 
[thumb|[Eclipse lunar|Eclipse total de lúa chea no ano 2010.]]
É nesta fase na cal ocorren as eclipses lunares, os cales poden ser: 
* Total; cando a Lúa se sitúase completamente na sombra da Terra.
* Parcial; cando apenas parte dela fica escondida na sombra.
* Penumbral; cando ela se localiza na rexión ao redor da sombra, chamada penumbra.

## Lúa azul 
Cando ocorren dúas lúas cheas nun mesmo mes, o evento é coñecido polo nome de lúa azul, *Blue Moon* en inglés, cuxa designación é difundida nos Estados Unidos, Canadá e Europa.

## Nomes das lúas cheas 
De acordo coa cultura inglesa e a norteamericana, cada lúa chea que ocorre durante o ano recibe un nome ben diferente. Eses nomes están relacionados ás estacións do ano, no hemisferio norte. E acostumaban ser un referencial para a época de plantío, recolleita, etc.

## Véxase tamén 
### Outros artigos
* Fases da Lúa
Alan Brown

**Alan Everest Brown** nado en Malton, Yorkshire o 20 de novembro de 1919 e finado en Guildford, Surrey, o 20 de xaneiro de 2004 foi un piloto de carreiras británico. Empezou no automobilismo nun Cooper, despois formou parte do equipo Ecurie Richmond con Eric Brandon. Participou en 9 Grandes Premios do Campionato Mundial de Fórmula Un, debutando o 18 de maio de 1952 e tamén participou en numerosas carreiras de fórmula 1 fóra de Campionato. Anotou dous puntos no campionato. Foi o primeiro piloto de Cooper en conseguir puntos no campionato.

## Resultados completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
## Véxase tamén 
### Ligazóns externas 
* Alan Brown profile at The 500 Owners Association
Non Stop

**Non Stop** (en kirguiz: **Дует Нон Стоп** ou **Дует Non Stop**) é un dueto musical kirguiz formado por Maksat Sadyrbekov e Cholpon Talipbekova. A lingua principal da súa música é o kirguiz.

O dúo formouse o 17 de xaneiro de 2011 como parte do proxecto da música "Super Star".

## Discografía
### Sinxelos
*2016: «Aldaba» («Алдаба»)
*2014: «Seze bil» («Сезе бил»)
*2013: «Biyiktik» (Бийиктик)

## Filmografía
### Televisión
* Жыргал Life - reality show.
* Тумар Чарт - presentadores da lista de "hits" de *Tumar TV*.

## Notas
Ken Wharton

**Ken Wharton** nado en Smethwick o 21 de marzo de 1916 e finado en Ardmore (Auckland, Nova Zelandia) o 12 de xaneiro de 1957, foi un piloto de carreiras de Inglaterra.

## Traxectoria
Competiu en triais fóra da estrada, subidas de montaña e rallys, e tamén participou en carreiras de autos deportivos e monoprazas. Comezou nas carreiras na nova Fórmula National 500cc no seu propio especial, e máis tarde adquiriu un Cooper. O seu debut nun Gran Premio do Campionato Mundial foi na carreira suíza de 1952, coas regulamentos da Fórmula 2, onde comezou desde a 13ª posición na grella e terminou cuarto. Participou nun total de 15 Grandes Premios do Campionato do Mundo, anotou 3 puntos de campionato.
En  viaxou ao exterior, co English Racing Automobiles 2 litros de Peter Bell, terminou terceiro na xeral na subida Susa/Mont Cenis e cuarto na xeral na subida Aosta/Grand Saint Bernard. Cun Cooper 500 que tamén competiu na subida a Friburgo en Alemaña onde foi finalista na categoría de 500 cc con Stirling Moss. Wharton gañou o evento de Friburgo no E.R.A. o 5 de agosto, subindo as 7.4 millas do Schauinsland, en 8 minutos 5,33 segundos. O 19 de agosto, foi o máis rápido na subida a Vue des Alpes, cun tempo de 3 minutos e 57,8 segundos.. Gañou o campionato británico de subida do ano 1.951 a 1954, e segue sendo o único piloto que gañou catro títulos consecutivos BHCC. Outros éxitos co ERA R4D inclúen gañar as Brighton Speed Trials en 1954, 1955 e 1956.

O éxito nos rallys incluíu gañar o Tulip Rally en 1949, 1950 e 1952, pilotando un Ford. Tamén foi campión do British Trials Champion. O 4 de xullo de 1954, el e Peter Whitehead gañaron a carreira das 12 horas de Reims nun Jaguar D-Type. En 1957 Wharton resultou fatalmente ferido cando o seu Ferrari Monza estrelouse nunha carreira de autos deportivos no Circuíto de Ardmore en Nova Zelandia.

## Resultado completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

## Notas 
## Véxase tamén 
### Ligazóns externas 
* Ken Wharton profile at The 500 Owners Association
Jesús Barros

**Jesús Barros Martínez**, nado na Gudiña en 1940 e finado na mesma vila o 4 de outubro de 2015, foi un político galego de centro-dereita, alcalde da Gudiña e deputado.

## Traxectoria 
Fillo dos donos dunha tenda de ultramarinos na Gudiña, estudou no Colexio Cardenal Cisneros de Ourense. Profesionalmente foi empresario e empregado de banca, onde chegou a dirixir unha oficina do Banco Central Hispano.

Durante o franquismo foi designado alcalde da Gudiña en 1973. Nas primeiras eleccións democráticas de 1979 encabezou a candidatura de UCD á alcaldía da Gudiña e foi elixido alcalde por maioría absoluta. En 1983 volveuse presentar, neste caso encabezando a candidatura de Coalición Galega, e de novo resultou elixido alcalde, se ben desta volta con maioría simple. Durante esa lexislatura simultaneou o cargo co de deputado provincial.

Nas eleccións de 1987 foi relevado por Guillermo Lago, se ben continuou como concelleiro e como tenente de alcalde. Despois de abandonar a corporación municipal afiliouse ao PPdeG, formación política á que continuou vencellado ata o remate da súa vida. Nas elección xerais de 1993 figurou na candidatura do PP ao Congreso dos Deputados, como número 3, e se ben non resultou elixido inicialmente, accedeu á Cámara Baixa en 1995 en substitución de Manuel Cabezas. Nas seguintes eleccións, en 1996 sucedeulle algo parecido: figurou de número 3, non foi elixido, pero acabou substituíndo, xa dende xuño de 1996 a Jesús de Juana. Durante o seu paso polo Congreso foi un dos poñentes do cambio de denominación oficial das provincias de Ourense e da Coruña
dereita|miniatura|Nicho no cemiterio da Gudiña.
Vinculado durante moitos anos á Cruz Vermella como voluntario, logo da súa retirada da política foi vicepresidente da entidade na provincia de Ourense.

## Galardóns 
Recibiu a Medalla de Galicia (categoría de bronce) en 2002.

## Vida persoal 
Casou e tivo tres fillos.

## Notas
## Véxase tamén 
### Outros artigos 
* Eleccións municipais na Gudiña
### Ligazóns externas 
* Ficha no Congreso dos Deputados
Iñaki Williams

**Iñaki Williams Arthuer**, nado en Bilbao, Biscaia o 15 de xuño de 1994, é un futbolista vasco que xoga no Athletic Club da Primeira División de España. Xoga de dianteiro centro e extremo.

## Traxectoria 
Os seus pais son de Ghana e chegaron a España tras cruzar a pé o deserto e saltar o valado de Melilla. De aí foron a Bilbao, onde naceu Iñaki. Pasou gran parte da súa nenez en Pamplona.

Debutou como xogador do Athletic o día 6 de decembro de 2014 ante o Córdoba C. F. Destaca pola súa velocidade e xogo aéreo. Cando a súa presenza no primeiro equipo foi adoita, xogou como extremo esquerdo a falta de Iker Muniain, e debido á importancia de Aritz Aduriz no once dos vascos. O 17 de agosto conquistou a Supercopa de España, fronte ó F.C. Barcelona, rompendo a seca do Athletic de 31 anos sen gañar un título oficial.

## Palmarés 
;Athletic Club
* **Copa do Rei (1):** 2023/24.
* **Supercopa de España (1):** 2021.

## Notas 
## Véxase tamén 
### Ligazóns externas 
* Ficha de Iñaki Williams en Athletic Club.net
Joe Fry

**Joseph Gibson Fry** nado o 26 de outubro de 1915 en Chipping Sodbury e finado o 29 de xullo de 1950, no circuíto de Blandford foi un piloto de carreiras británico e membro afastado da familia do Chocolate FRY.
Converteuse no principal impulsor do exitoso Shelsley Special "Freikaiserwagen", creado polo seu primo David Fry e Hugh Dunsterville, coa axuda de Dick Caesar. O coche orixinal foi construído en Bristol en 1936 e contaba cun motor Anzani que foi substituído en 1937 por un motor Blackburne. Joe estableceu unha serie de marcas en subidas durante os anos finais da década de 1930 que inclúe unha marca absoluta non oficial en Prescott cando subiu en 47.62 segundos no *Freikaiserwagen* de 1100 cc, o 27 de agosto de 1938.

Ao final da segunda guerra mundial Fry retomou as carreiras contra reloxo de montaña ou cronoescaladas, no *Freikaiserwagen*, logrando algún bo resultado.

Fry morreu ao volante do *Freikaiserwagen* na subida a Blandford de 1950, dous meses despois de pilotar un Maserati 4CL no Gran Premio do Reino Unido de 1950 en Silverstone. Raymond Mays dixo: "A morte de Joe Fry, polas feridas recibidas durante a práctica da subida a Blandford, foi un gran golpe para min e para o deporte do motor británico en xeral."

## Bibliografía 
O libro da historia completa do "Freikaiserwagen" chámase "Freik - The Private Life of the Freikaiserwagen" (Freik - A vida privada do Freikaiserwagen) de Rob e Hugh Dunsterville publicado en 2008 e reeditado en 2009. Só foron impresas 1000 copias.

## Resultado completos na Fórmula Un 
(Chave) As carreiras en letra grosa indican *pole position*; as carreiras en *cursiva* indican volta rápida.

:* Indica unidade compartida con Brian Shawe-Taylor*

## Notas 
## Véxase tamén 
### Ligazóns externas 
* Joe Fry profile at The 500 Owners Association
* Freik The Private life of the Freikaiserwagen
Wilbur Scoville

**Wilbur L. Scoville**, nado en Bridgeport (Connecticut) o 22 de xaneiro de 1865 e finado en Gainesville (Florida) o 10 de marzo de 1942, foi un químico estadounidense coñecido por crear a escala Scoville de recoñecemento organoléptico. Desenvolveu a escala e fixo as probas en 1912 mentres traballaba na compañía farmacéutica Parke-Davis para determinar o grao de picante dos pementos.

En 1922, Scoville gañou o premio Ebert da *American Pharmaceutical Association* e en 1929 recibiu a medalla de honra Remington. Scoville tamén recibiu o doutoramento honorario en ciencias da Universidade de Columbia.

Scoville escribiu *The Art of Compounding*, que foi publicado por vez primeira en 1895 e foi editado oito veces. O libro usouse coma referencia farmacolóxica até a década de 1960. Scoville tamén escribiu *Extract and Perfumes*, con centos de fórmulas de perfumes e esencias.

Obtivo dous premios da APhA:

* The Ebert Prize en 1922 "... en recoñecemento aos autores do mellor informe orixinal e investigación sobre unha substancia medicinal..."
* Remington Honor Medal en 1929, o lauro máis salientábel da APhA.

## Véxase tamén 
### Outros artigos 
* Escala Scoville

### Ligazóns externas 
* Biografía de Wilbur Scoville
* Que son as unidades Scoville? - Inglés, páxina corporativa de Tabasco
* Scoville Units Foods  - unha división do The Scoville Institute of Food Technology
Gemeinsame Normdatei

O **Ficheiro Integrado de Autoridades** () ou **GND** é un ficheiro de autoridades internacional para a organización de nomes persoais, títulos temáticos e entidades corporativas para catálogos. 

Emprégase principalmente para a documentación en bibliotecas e en museos e arquivos. A entidade responsable do GND é a Biblioteca Nacional Alemá, en cooperación con diversas redes de bibliotecas rexionais na Europa de fala alemá. O sistema GND está baixo a licenza Creative Commons Zero (CC0).

A especificación GND fornece unha xerarquía de entidades de alto nivel e subclases, útiles nas clasificacións das bibliotecas, e un sistema para a identificación sen ambigüidades de elementos únicos.

Tornouse operacional en abril do ano 2012, e integra o contido doutros ficheiros de autoridades que dende entón xa non están en uso:
* *Personennamendatei* (PND)
* *Gemeinsame Körperschaftsdatei* (GKD)
* *Schlagwortnormdatei* (SWD)
* *Einheitssachtitel-Datei des Deutschen Musikarchivs* (DMA-EST)

## Notas
Escala Scoville

[miniatura|Mostrador con chiles picantes á venda, coa escala Scoville - [H-E-B|H-E-B Central Market, Houston]]
[miniatura|250px|Feixe de pequenos [Pemento de Padrón|pementos de Padrón.]]
A **escala Scoville** é unha medida do sabor picante ou punxencia nos pementos (tamén coñecidos como chiles). Estes froitos de plantas do xénero *Capsicum* conteñen capsaicina, compoñente químico que estimula o receptor térmico na pel, especialmente as membranas mucosas. O número de unidades Scoville (**SHU**, do inglés *Scoville Heat Units*) indica a cantidade presente de capsaicina. Moitos mollos picantes usan a escala Scoville para publicitarse nos centros comerciais.

## Procedimiento 
[miniatura|300px|O [chile habaneiro (*Capsicum chinense*), un dos pementos máis picantes, pertencente ao xénero *Capsicum*. Muoitos habaneiros oscilan entre as 200.000–300.000 SHU. A variedade Red Savinas pode acadar as 580.000 SHU]]

Esta escala foi nomeada por Wilbur Scoville, que desenvolveu o **Exame organoléptico Scoville** en 1912. Este consiste nunha solución con extracto do chile, que é diluída en auga azucrada até que o picante xa non pode ser detectado por un comité de examinadores, habitualmente cinco; o grao de disolución do extracto dá a súa medida na escala. Así, un pemento morrón ou doce, que non contén capsaicina, ten cero na escala de Scoville. Porén, entre os chiles máis picantes, como o chile habaneiro, óllase un grao de 300.000 ou máis. Isto indica que o extracto foi diluído 300.000 veces antes de que a capsaicina fose indetectábel. A gran franqueza deste método recae na súa imprecisión, poia a proba está suxeita á subxectividade humana.

Hoxe en día xa non se utiliza a medida organoléptica, senón métodos de análise cuantitativa. Un dos máis habituais é a cromatografía. Porén, mantense o nome da unidade de medida en honra de Scoville.

## Escala 
O grao de picante de calquera pemento, tal e como se amosa na escala en "unidades Scoville," é impreciso, por mor de que as propias especies teñen variacións —que poden cambiar nun factor de 10 ou incluso máis— en función do cultivo, do clima ou incluso do terreo de cultivo (isto é especialmente verdadeiro nos habaneiros). As imprecisións descritas nos métodos de medida contribúen á imprecisión dos valores (isto sábeo ben quen come pementos de Padrón: "*Uns pican e outros non*"). Cando se interpreta un cociente da escala deberíase ter isto en mente.

## Notas 
## Véxase tamén 
### Bibliografía 
* Collins, Margaret: *Measuring chile pungency*,  NMSU Guide H-237, New Mexico State University, 1994.
* Scoville, Wilbur L.: *(Titel unbekannt)* in The Journal of the American Pharmacists Association, Volume 1, 1912, Seiten 453-454.
* Ritesh Mathur, R. S. Dangi, S. C. Dass and R. C. Malhotra: *The hottest chilli variety in India* (pdf) in *Current Science*, Vol. 79, No. 2, agosto *2000*.
John Lasseter

**John Alan Lasseter**, nado no barrio de Hollywood (Os Ánxeles) o 12 de xaneiro de 1957, é un director, guionista, produtor e o creativo xefe de Pixar Animation Studios, Walt Disney Animation Studios e DisneyToon Studios. Tamén é o axudante creativo de Walt Disney Imagineering.

## Traxectoria 
Lasseter naceu en California. A profesión da súa nai, Jewell Mae (nada Risley; 1918–2005), que era profesora de arte nun instituto, contribuíu a que se sentise atraído pola animación. Decidiu que quería que esta fose a súa ocupación tras ver *The Sword in the Stone*.

En 1975 deixou a Universidade Pepperdine e entrou no California Institute of the Arts (CalArts). Tivo entre os seus compañeiros a Brad Bird, John Musker, Henry Selick, Tim Burton e Chris Buck. Durante este tempo produciu dúas curtametraxes animadas, *Lady and the Lamp* (1979) e *Nitemare* (1980).

Graduouse en 1979, conseguindo deseguida traballo como animador en Walt Disney Feature Animation. Tras ver algunhas secuencias do filme *Tron*, comezou a falar de realizar un filme de animación por ordenador.

Tras ser despedido de Disney, empregou os seus contactos para entrar en Lucasfilm Computer Graphics Group, logo renomeada como Pixar. Tralo seu divorcio, George Lucas viuse obrigado a vendela e Pixar pasou a ser unha compañía independente da man de Steve Jobs en 1986. Tras varias curtametraxes de éxito, en 1995 Lasseter dirixiu *Toy Story*, primeira longametraxe realizada integramente por ordenador.

En 2006 Lasseter volveu á Disney como creativo xefe de Pixar e Walt Disney Animation Studios.

O 2 de maio de 2009, Lasseter recibiu doutoramento honorario da Universidade de Pepperdine,&nbsp;onde pronunciou o discurso de graduación.

As súas influencias incluyen a&nbsp;Walt Disney,&nbsp;Chuck Jones,&nbsp;Frank Capra,&nbsp;Hayao Miyazaki&nbsp;e&nbsp;Preston Sturges; e a súa película favorita é *Dumbo* de Walt Disney.&nbsp;

O 21 de novembro de 2017, anunciou que se tomaba un permiso de ausencia de seis meses tras recoñecer os "erros" no seu comportamento con empregados da empresa nunha nota realizada para o persoal.&nbsp;

## Filmografía 
### Longametraxes 
### Curtametraxes 
## Notas 
## Véxase tamén 
### Ligazóns externas 
* 
* Richard Verrier e Dawn C. Chmielewski, Fabled Film Company May Get a Reanimator, *Los Angeles Times*, 25 de xaneiro de 2006
* Entrevista en Fortune Magazine
* KCRW's The Treatment: John Lasseter and Andrew Stanton (02/04) 
* KCRW's The Treatment: John Lasseter (06/06)
Wolfgang Haendeler

**Wolfgang August Haendeler** nado en Opladen (Renania, Alemaña) en 1962, é un libretista alemán. É dramaturgo do Landestheater de Linz (Austria).

## Traxectoria 
Haendeler naceu en Opladen en 1962 e estudou filoloxía alemá, dramaturxia e filosofía na Universidade de Erlagen, graduándose en dita universidade cunha tese interdisciplinar sobre a ópera de Arnold Schönberg *Moses und Aron*. Posteriormente realizou estudos de xornalismo cultural na Universidade de Essen, cidade cuxo Alto-Theater encargoulle o seu primeiro libreto na tempada 1991-92.

Entre 1992 e 1998 exerceu como dramaturgo e asistente persoal de Will Humburg, daquela director musical do Städtische Bühnen Münster. A continuación traballou para as óperas de Rostock (1998-2000), Hagen (2000-2003), Kiel (2003-2008) e Wiesbaden (2010-2011). Entre 2008 e 2010, Haendeler traballou como *freelance* en Hamburgo traballando na terceira ópera do compositor español Cristóbal Halffter, *Schachnovelle* (baseada na novela homónima de Stefan Zweig),

Dende a tempada 2011-12 é dramaturgo do Landestheater de Linz (Austria), onde na tempada da estrea do novo teatro traballou como dramaturgo na ópera de Philip Glass *Spuren der Verirrten* (baseada na obra homónima de Peter Handke).

## Notas 
## Véxase tamén 
### Ligazóns externas 
* Sitio web oficial de Wolfgang Haendeler 
* Perfil de Wolfgang Haelander no sitio web do Landestheather Linz
Dasipodinos

A dos **dasipodinos** (*Dasypodinae*) é unha subfamilia de mamíferos placentarios da orde dos cingulados, unha das tres que constitúen a súa única familia, a dos dasipódidos, que inclúe varias especies de armadillos do continente americano, tanto de Suramérica (onde teñen a súa orixe), como de Norteamérica.

## Taxonomía 
### Descrición 
A subfamilia foi descrita en 1821 polo zoólogo inglés John Edward Gray, en *London Med. Repos*., **15**: 305.

### Clasificación 
A subfamilia dos dasipodinos comprende un só xénero, coas seguintes sete especies viventes:

'*Subfamilia *Dasypodinae'''*
* Xénero *Dasypus*
** *Dasypus hybridus*
** *Dasypus kappleri*
** *Dasypus novemcinctus*
** *Dasypus pilosus*
** *Dasypus sabanicola*
** *Dasypus septemcinctus*
** *Dasypus yepesi*

## Notas 
## Véxase tamén 
### Bibliografía 
* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9, pp.&nbsp;338–340.
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* VV. AA. (1968): *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp.&nbsp;86–88.
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos 
* Mamíferos
* Cingulados
* Dasipódidos

### Ligazóns externas 
* *Dasypodinae* Gray, 1821  en Fossiworks.
* *Dasypodinae* na ADW.
* *Dasypodinae*  na EOL.
* *Dasypus* en Nahuatlahtolli. *Nauatl. coſa que ſuena bien, aſsi como campana &c. o hombre ladino''. Información sobre o nome do xénero , con citas en náhuatl e castelán.
Darmstadt

**Darmstadt** é unha cidade que se atopa na parte sur do estado alemán de Hessen e forma parte da área metropolitana de Frankfurt. Segundo datos de 2014, a cidade tiña 151&nbsp;879 habitantes.

Darmstadt posúe o título oficial de "Cidade de ciencia" (en ) xa que acolle importantes institucións científicas, universidades e empresas de última tecnoloxía. Atópanse na cidade o Centro Europeo de Operacións Espaciais e o GSI Helmholtzzentrum für Schwerionenforschung, onde se descubriron diversos elementos químicos como o bohrio (en 1981), o meitnerio (en 1982), o hassio (en 1984), o darmstadtio (en 1994), o roentgenio (en 1994) e o copernicio (1996).

## Notas 
## Véxase tamén 
### Ligazóns externas 
* Páxina oficial de Darmstadt
Antonio Fernández López

O nome de **Antonio Fernández López** pode referirse a:

***Antonio Fernández López**, político galego, alcalde da Coruña en 1902.
***Antonio Fernández López**, empresario galego (1903 - 1971);
***Antonio Fernández López**, pintor galego (n. 1949).

## Véxase tamén
*
Estatina (aminoácido)

A **estatina** é un gamma aminoácido que aparece dúas veces na secuencia da pepstatina, un inhibidor da protease que é activa contra a pepsina e outras proteases ácidas. Crese que é a responsable da actividade inhibidora da pepstatina porque imita o estado de transición tetraédrico da catálise das proteases. Os gamma aminoácidos levan o grupo amino no carbono 4, a diferenza dos, máis comúns, alfa aminoácidos, que o levan no carbono 2.

## Notas
Claudio San Martín

[miniatura|Tumba de Claudio San Martín no [cemiterio de Santo Amaro da Coruña.]]
**Claudio José San Martín Pérez**, nado o 21 de febreiro de 1934 e finado na Coruña o 27 de maio de 1988, foi un empresario galego.

## Traxectoria 
Neto do empresario comercial Claudio San Martín Alonso (1865-1947), foi propietario da empresa Claudio, que en 1964 abriu o primeiro supermercado en Galicia. Foi un dos impulsores do Polígono Pocomaco (1967) e foi presidente do consello de administración de Caixa Galicia.

## Notas
Antonio Fernández López (pintor)

:*Non confundir con Antonio Fernández Gómez (Goián 1882 - 1970), pintor.*
**Antonio Fernández López**, nado en Narón o 30 de xullo de 1949, é un pintor galego.

## Traxectoria 
Con un ano de idade trasladouse a Ferrol coa súa familia. Asistiu ás clases de Ricardo Segura Torrella de quen se fixo alumno. Despois deu clases de pintura. Realizou numerosas exposicións en Galicia, na sala El jardín de Serrano de Madrid, no Uruguai e Arxentina. Tamén é anticuario.
## Véxase tamén 
### Ligazóns externas 
* Bibliografía de Antonio Fernández López en pintoresgallegos.com
Lingua zazaki

A **lingua zazaki**, tamén chamada **zaza**, **kirmanjki**, **kirdki** e **dimli**, é unha lingua indoeuropea falada principalmente no leste de Turquía polos zazas. A lingua forma parte do grupo occidental das linguas iranias, e pertence ó grupo dialéctico zaza–gorani. O zazaki comparte moitos trazos, estruturas e vocabulario co gorani. O zazaki tamén ten algunhas semellanzas co talysh e outras linguas caspias. Segundo o Ethnologue (que cita [Paul 1998]), O zazaki está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Wikipedia en zazaki
### Ligazóns externas 
* Pobo zaza e literatura zazaki
* Novas, artigos e columnas (só en zazaki)
* Novas, contos e curso de gramática (só en zazaki)
* Novas, artigos e cidade Bingöl (só en zazaki)
* Centro de Zazaki
Glenn Frey

**Glenn Lewis Frey**, nado en Detroit, Míchigan o 6 de novembro de 1948, e finado en Nova York o 18 de xaneiro de 2016, foi un cantante, músico, produtor e actor estadounidense. É coñecido por ser un membro fundador do grupo muscal Eagles. Durante a década de 1970, Frey tocou a guitarra coa banda, alén do piano e o teclado. A carón de Don Henley, Frey foi un dos primeiros cantantes de Eagles. Cantou a voz principal de cancións como "Take It Easy", "Peaceful Easy Feeling", "Tequila Sunrise", "Already Gone", "Lyin' Eyes", "New Kid in Town" e "Heartache Tonight".

Após saír de Eagles en 1980, Frey embarcouse nunha exitosa carreira en solitario. Lanzou o seu primeiro álbum en solitario, *No Fun Aloud* en 1982 e acadou o Top 40 con "The One You Love", "Smuggler's Blues", "Sexy Girl", "The Heat Is On", "You Belong to the City", "True Love", "Soul Searchin'" e "Livin' Right".

Como membro de Eagles, Frey gañou seis Premios Grammy, e cinco American Music Awards.

## Véxase tamén 
### Ligazóns externas 
*
Paris School of Business

A **Paris School of Business** (antigamente ESG Management School) é unha escola de negocios con vocación internacional, con campus propios en París e Rennes.

## Descrición 
Esta institución, fundada en 1974. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de IACBE, CGE e AMBA.

A escola, cunha rede de 12.500 antigos alumnos en 75 países e un claustro de mestres internacional e plurilingüe, recibe anualmente ao redor de 3.000 estudantes.

## Notas
Lingua võro

miniatura|Un falante de võro.
A **lingua võro** (, ) é unha lingua pertencente á póla fino-báltica das linguas urálicas. Tradicionalmente, foi considerado un dialecto do estoniano, pero hoxe está considerada unha lingua literaria e está a buscar o recoñecemento oficial como lingua rexional autóctona de Estonia. O võro ten 74&nbsp;499 Segundo datos de 2011 tiña 87&nbsp;000 falantes. O võro está clasificado como definitivamente en perigo polo Libro Vermello das Linguas Ameazadas da UNESCO.

## Notas 
## Véxase tamén 
### Outros artigos 
* Wikipedia en võro
* Linguas de Europa
Eufractinos

[miniatura|250px|*[Chlamyphorus truncatus* disecado, no Museo de Historia Natural de Xenebra.]]
[miniatura|250px|*[Zaedyus pichiy*, na península Valdés.]]
     
A dos **eufractinos** (*Euphractinae*) é unha subfamilia de mamíferos placentarios da orde dos cingulados, unha das tres que constitúen a súa única familia, a dos dasipódidos, que inclúe varias especies de armadillos.

Esta subfamilia agrupa cinco xéneros, con seis especies actuais, coñecidas vulgarmente na linguaxe internacional como *pichiciegos*.
                                                                            
## Taxonomía 
### Descrición 
A subfamilia foi descrita en 1923 polo zoólogo danés Herluf Winge, en *Pattedyr-Slægter*, **1**: 304. derivada do verbo φράσσω *prhássō*, "cubrir, protrexer".

### Clasificación 
'*Subfamilia *Euphractinae'''*
* Xénero *Calyptophractus*, Fitzinger, 1871
** *Calyptophractus retusus* Burmeister, 1863
* Xénero *Chaetophractus*, Fitzinger, 1871
** *Chaetophractus nationi* Thomas, 1894
** *Chaetophractus vellerosus* Gray, 1865
* Xénero *Chlamyphorus*, Harlan, 1825
** *Chlamyphorus truncatus* Harlan, 1825
* Xénero *Euphractus*, Wagler, 1830
** *Euphractus sexcinctus* Linnaeus, 1758
* Xénero *Zaedyus*, Ameghino, 1889
** *Zaedyus pichiy* Desmarest, 1804
 
## Notas 
## Véxase tamén 
### Bibliografía 
* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M., eds. (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos 
* Mamíferos
* Cingulados
* Dasipódidos

### Ligazóns externas 
* *Euphractinae* na ADW.
* *Euphractinae'' na EOL.